BE drejt një politike të përbashkët të mbrojtjes
Kjo ka ngritur frikë në Britani se ajo mund të lihet jashtë marrëveshjeve të ardhshme të sigurisë
Këtë javë fillojnë bisedimet për daljen e Britanisë nga Bashkimi Europian, që do ta lënë bllokun me vetëm një fuqi të madhe ushtarake, Francën. Siç njofton korrespondenti i Zërit të Amerikës, Henry Ridgwell nisma e Bashkimit Evropian për krijimin e një politike të përbashkët të mbrojtjes ka ngjallur në Britani shqetësimin se ajo mund të lihet jashtë marrëveshjeve të ardhshme të sigurisë. Siguria e Evropës është në një pikë kthese. Të kërcënuar nga agresioni rus në Ukrainë dhe militantizimi islamik në kufijtë e saj jugor dhe lindor, blloku do të humbasë një nga fuqitë e mëdha ushtarake. , thotë Edward Lucas, Redaktori i revistës “The Economist” Aktualisht 4.000 trupa franceze po luftojnë kundër militantëve islamikë në Afrikën e Veriut. Presidenti Emmanuel Macron kërkon që aleatët e Bashkimit Evropian të bëjnë më shumë. Kancelarja gjermane Angela Merkel nuk dëshiron që siguria evropiane të jetë e lidhur me një aleancë ushtarake franko-gjermane, thotë Lucas. Bashkimi Evropian po krijon një qendër komandimi dhe një fond mbrojtës prej 560 milionë dollarësh, pjesë e një politike të mbrojtjes së përbashkët. thotë Federica Mogherini, Shefe e Politikës së Jashtme të BE NATO ka dislokuar disa mijëra trupa në Evropën Lindore për të frenuar Rusinë. Bashkimi Evropian nuk është një zëvendësim i Natos, thotë Michael Wolffsohn i Universitetit të Forcave të Armatosura Gjermane në Mynih, i cili foli me Zërin e Amerikës përmes Skype-it. Michael Wolffsohn, Universiteti i Forcave të Armatosura Gjermane në Mynih Britania ka kundërshtuar për një kohë të gjatë krijimin e një force ushtarake të Bashkimit Evropian. Por, ndërsa fillojnë bisedimet e Brexit-it, tashmë është duke u bërë një integrim më i ngushtë ushtarak brenda BE-së dhe Franca po drejton këtë nismë.